**Ministru kabineta noteikumu projekta** **“Grozījumi Ministru kabineta 2010.gada 3.augusta noteikumos Nr.726 “Noteikumi par darbības programmas “Infrastruktūra un pakalpojumi” papildinājuma 3.1.5.1.1.apakšaktivitāti “Ģimenes ārstu tīkla attīstība””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta *“Grozījumi Ministru kabineta 2010.gada 3.augusta noteikumos Nr.726 “Noteikumi par darbības programmas “Infrastruktūra un pakalpojumi” papildinājuma 3.1.5.1.1.apakšaktivitāti “Ģimenes ārstu tīkla attīstība”””* (turpmāk – noteikumu projekts) mērķis samazināt  darbības programmas "Infrastruktūra un pakalpojumi" papildinājuma 3.1.prioritātes "Infrastruktūra cilvēku kapitāla nostiprināšanai" 3.1.5.pasākuma "Veselības aprūpes infrastruktūra" 3.1.5.1.aktivitātes "Ambulatorās veselības aprūpes attīstība" 3.1.5.1.1.apakšaktivitātes "Ģimenes ārstu tīkla attīstība" (turpmāk - 3.1.5.1.1.apakšaktivitāte) projektu pēcuzraudzības periodu no 5 gadiem uz 3 gadiem, tādējādi samazinot administratīvo slogu gan finansējuma saņēmējiem sagatavojot pēc-projekta pārskatus, gan Centrālajai finanšu un līgumu aģentūrai (turpmāk - CFLA) veicot pēc-projekta pārskatu uzraudzību. Noteikumu projektā noteiktas normas tiks piemērotas no noteikumu projekta spēkā stāšanās brīža. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošā Ministru kabineta 2010.gada 3.augusta noteikumu Nr.726 *"Noteikumi par darbības programmas “Infrastruktūra un pakalpojumi” papildinājuma 3.1.5.1.1.apakšaktivitāti “Ģimenes ārstu tīkla attīstība””" projektu iesniegumu atlases pirmo un otro kārtu"* (turpmāk – MK noteikumi Nr.726) 6.11.apakšpunkta redakcija nosaka kā viena no Centrālās finanšu un līgumu aģentūras CFLA funkcijām ir uzraudzīt saskaņā ar MK noteikumu Nr.726 [18.punktu](https://likumi.lv/ta/id/214903#p18) projektā ietvertā attiecināmo un neattiecināmo izmaksu īpatsvara aprēķina atbilstību esošajai situācijai projekta īstenošanas laikā un piecus gadus pēc projekta īstenošanas, tai skaitā veicot izlases veida pārbaudes projektu īstenošanas vietās un pārbaudot attiecināmo un neattiecināmo izmaksu īpatsvara aprēķina atbilstību esošajai situācijai, pirms sagatavots maksājuma uzdevums par noslēguma atmaksu finansējuma saņēmējam. Padomes Regulas (EK) Nr.1083/2006 (2006.gada 11.jūlijs), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 57.pantā ir noteikts - dalībvalsts vai vadošā iestāde nodrošina to, ka darbības turpina saņemt fondu atbalstu vienīgi tad, ja tajā piecos gados no darbības pabeigšanas vai trīs gados no darbības pabeigšanas dalībvalstīs, kas izmantojušas iespēju samazināt minēto termiņu MVU veikto ieguldījumu vai radīto darba vietu saglabāšanai, nav veiktas būtiskas pārmaiņas: a) kas ietekmē tās būtību vai īstenošanas nosacījumus vai sniedz uzņēmumam vai publiskai struktūrai nepamatotas priekšrocības; un b) kas rodas vai nu no infrastruktūras atsevišķas daļas īpašumtiesību veida maiņas, vai arī no produktīvās darbības pārtraukšanas.Atbilstoši CFLA iesniegtajai statistikai par 3.1.5.1.1.apakšaktivitātes 270 projektiem 2017.gadā, kā arī par iesniedzamajiem pārskatiem 2019.-2021.gadā:

|  |  |  |
| --- | --- | --- |
| **Pārskata perioda gads** | **Pārskatu skaits** | **Kopā** |
| **II** | **III** | **IV** | **V** | **VI noslēguma** |
| **2017** (iesniegti 2018.gadā) | 46 | 57 | 154 | 5 | 8 | 270 |
| **2018** (plānots iesniegt 2019.gadā) | 0 | 46 | 57 | 154 | 5 | 262 |
| **2019** (plānots iesniegt 2020.gadā) | 0 | 0 | 46 | 57 | 150 | 253 |
| **2020** (plānots iesniegt 2021.gadā) | 0 | 0 | 0 | 0 | 54 | 54 |

Ņemot vērā augstāk minēto apkopoto statistiku par pēc-projekta pārskatiem, tiek radīts papildus administratīvais slogs gan 3.1.5.1.1.apakšaktivitātes finansējuma saņēmējiem sagatavojot pēc-projekta pārskatus, gan CFLA veicot pēc-projekta pārskatu uzraudzību. Tādējādi, nepieciešams veikt grozījumu MK noteikumos Nr.726 un samazināt pēcuzraudzības periodu no 5 gadiem uz 3 gadiem, tādējādi samazinot administratīvo slogu gan finansējuma saņēmējiem sagatavojot pēc-projekta pārskatus, gan CFLA veicot pēc-projekta pārskatu uzraudzību. Attiecīgi ir nepieciešams precizēt MK noteikumu Nr.726 22.3.2.apakšpunktu, kas nosaka, ka projekta iesniegums sastāv no aizpildītas projekta iesnieguma veidlapas ([1.pielikums](https://likumi.lv/ta/id/214903#piel1)) un “Infrastruktūras īpašnieka apliecinājums” (2.pielikums) *– “infrastruktūras īpašnieka (valdītāja) piekrišana, ka projekta iesniedzējs veiks ieguldījumus infrastruktūrā un slēgs ar sadarbības iestādi līgumu par projekta īstenošanu, nosakot pienākumu infrastruktūras īpašniekam (valdītājam) nodrošināt infrastruktūras izmantošanu valsts apmaksāto veselības aprūpes pakalpojumu sniegšanai vismaz piecus gadus pēc projekta īstenošanas, ja infrastruktūras īpašnieks (valdītājs) ir valsts vai pašvaldība”*. Kā arī 2.pielikuma “Infrastruktūras īpašnieka apliecinājums” noteikto:“*Apliecinu un piekrītu, ka infrastruktūra, kurā paredzēts veikt Eiropas Reģionālās attīstības fonda līdzekļu ieguldījumus, tiks izmantota valsts apmaksāto veselības aprūpes pakalpojumu sniegšanai piecus gadus pēc projekta īstenošanas.**Apliecinu, ka piekrītu parakstīt trīspusējo līgumu par Eiropas Reģionālās attīstības fonda projekta īstenošanas noteikumiem, kas paredz infrastruktūras izmantošanu valsts apmaksāto veselības aprūpes pakalpojumu sniegšanai piecus gadus pēc projekta īstenošanas.*”.Grozījumi paredz MK noteikumu Nr.726 23.3.2.apakšpunktā un 2.pielikumā “ Infrastruktūras īpašnieka apliecinājums” noteikt, ka infrastruktūras īpašniekam (valdītājam), kurā infrastruktūrā ir veikts Eiropas Reģionālās attīstības fonda līdzekļu ieguldījumus, ir pienākums nodrošināt infrastruktūras izmantošanu valsts apmaksāto veselības aprūpes pakalpojumu sniegšanai vismaz trīs gadus pēc projekta īstenošanas.Tāpat nepieciešams noteikt, ka 3.1.5.1.1.apakšaktivitātes finansējuma saņēmējiem, kuriem šobrīd vēl nav beidzies pēcuzraudzības periods un nav iesniegts pēdējais pēc-projekta pārskats ar proporcijas aprēķinu, to ir jāsniedz līdz 2019.gada 1.jūlijam (t.i., termiņš ir noteikts ar mērķi iedot finansējuma saņēmējam pietiekamo laiku, aptuveni divus mēnešus pēc grozījumu MK noteikumos Nr.726 spēkā stāšanos, pēdējā pēc-projekta pārskata ar proporcijas aprēķinu sagatavošanai un iesniegšanai CFLA).Tādējādi, nepieciešams izteikt MK noteikumu Nr.726 38.punktu jaunā redakcija, nosakot, ka finansējuma saņēmējs saskaņā ar šo noteikumu [18.punktu](https://likumi.lv/ta/id/214903#p18) aprēķina projektā ietverto attiecināmo un neattiecināmo izmaksu īpatsvaru, iesniedz noslēguma maksājuma pieprasījumu, kā arī trīs gadu laikā pēc projekta īstenošanas, bet ne vēlāk par 2019.gada 1.jūliju, iesniedz ikgadējos pēcprojekta progresa pārskatus.Plānotie grozījumi skar jau pabeigtus projektus, bet tiem nav negatīvas ietekmes uz finansējuma saņēmējiem, tieši otrādi, 3.1.5.1.1.apakšaktivitātes finansējuma saņēmējiem, kuriem šobrīd vēl nav beidzies pēcuzraudzības periods, 2020. un 2021.gadā nebūs jāsniedz pēdējais pēc-projekta pārskats ar proporciju aprēķinu, bet tas būs jāizdara līdz 2019.gada 1.jūlijam. Noteikumu projektā noteiktas normas tiks piemērotas no noteikumu projekta spēkā stāšanās brīža.  |
| 3.  | Projekta izstrādē iesaistītās institūcijas un publiskas personas kapitālsabiedrības | Nav attiecināms |
| 4.  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē CFLA un 3.1.5.1.1.apakšaktivitātes finansējuma saņēmēji. |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3.  | Administratīvo izmaksu monetārs novērtējums |  MK noteikumu projekts šo jomu neskar. |
| 4.  | Atbilstības izmaksu monetārs novērtējums |  MK noteikumu projekts šo jomu neskar. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tiesību akta projekts paredz administratīvā sloga samazināšanu gan 3.1.5.1.1.apakšaktivitātes finansējuma saņēmējiem sagatavojot pēc-projekta pārskatus, gan CFLA veicot pēc-projekta pārskatu uzraudzību, un tam nav ietekmes uz sabiedrības interesēm un pienākumiem, līdz ar to nav nepieciešams organizēt sabiedrības informēšanas pasākumus saistībā ar šī projekta izstrādi. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – CFLA. Projekta iesniedzējs un finansējuma saņēmēji ir ārstniecības iestādes. |
| 2.  | Projekta izpildes ietekme uz pār­valdes funkcijām un institucionālo struktūru. Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3.  | Cita informācija |  Nav.  |

Veselības ministre Ilze Viņķele

Vīza: Valsts sekretāre Daina Mūrmane - Umbraško

N.Hamandikova, 67876012

Natalija.hamandikova@vm.gov.lv